
טקסט הדף מנוקד




	בִּמְסִיבָּה הַהוֹלֶכֶת לוֹ תַּחַת הַבִּירָה וְנֵרוֹת דּוֹלְקִין מִכָּאן וּמִכָּאן עַד שֶׁהוּא מַגִּיעַ לְבֵית הַטְּבִילָה וּמְדוּרָה הָיְתָה שָׁם וּבֵית הַכִּסֵּא שֶׁל כָּבוֹד זֶה הָיָה כְּבוֹדוֹ מְצָאוֹ נָעוּל יוֹדֵעַ שֶׁיֵּשׁ שָׁם אָדָם פָּתוּחַ בְּיָדוּעַ שֶׁאֵין שָׁם אָדָם

	יָרַד וְטָבַל עָלָה וְנִסְתַּפֵּג וְנִתְחַמֵּם כְּנֶגֶד הַמְּדוּרָה בָּא וְיָשַׁב לוֹ אֵצֶל אֶחָיו הַכֹּהֲנִים עַד שֶׁהָיוּ שְׁעָרִים נִפְתָּחִים יוֹצֵא וְהוֹלֵךְ לוֹ

	מִי שֶׁהוּא רוֹצֶה לִתְרוֹם אֶת הַמִּזְבֵּחַ מַשְׁכִּים וְטוֹבֵל עַד שֶׁלֹּא יָבֹא הַמְמוּנֶּה וְכִי בְּאֵיזֶה שָׁעָה בָּא הַמְמוּנֶּה לֹא כׇּל הָעִתִּים שָׁווֹת פְּעָמִים שֶׁהוּא בָּא מִקְּרוֹת הַגֶּבֶר אוֹ סָמוּךְ לוֹ מִלְּפָנָיו אוֹ מֵאַחֲרָיו

	הַמְמוּנֶּה בָּא וְדָפַק עֲלֵיהֶן וְהֵן פָּתְחוּ לוֹ אָמַר לָהֶן מִי שֶׁטָּבַל יָבֹא וְיָפִיס הֵפִיסוּ מִי שֶׁזָּכָה זָכָה בּוֹ

	גְּמָ' מְנָא הָנֵי מִילֵּי אָמַר אַבָּיֵי אָמַר קְרָא וְהַחֹנִים לִפְנֵי הַמִּשְׁכָּן קֵדְמָה לִפְנֵי אֹהֶל מוֹעֵד מִזְרָחָה מֹשֶׁה וְאַהֲרֹן וּבָנָיו שֹׁמְרִים מִשְׁמֶרֶת הַמִּקְדָּשׁ לְמִשְׁמֶרֶת בְּנֵי יִשְׂרָאֵל

	אָמְרִי אִין שִׁימּוּר בְּעָלְמָא אַשְׁכְּחַן דְּבָעֵי כֹּהֲנִים וּלְוִיִּם שִׁימּוּר מִיהוּ מַתְנִיתִין קָתָנֵי בִּשְׁלֹשָׁה מְקוֹמוֹת הַכֹּהֲנִים שׁוֹמְרִים בְּבֵית הַמִּקְדָּשׁ וְהַלְוִיִּם בְּעֶשְׂרִים וְאֶחָד מָקוֹם וְאִילּוּ קְרָא כֹּהֲנִים וּלְוִיִּם בַּהֲדֵי הֲדָדֵי כְּתִיב

	אָמְרִי הָכִי קָאָמַר וְהַחֹנִים לִפְנֵי הַמִּשְׁכָּן קֵדְמָה לִפְנֵי אֹהֶל מוֹעֵד מִזְרָחָה מֹשֶׁה וַהֲדַר אַהֲרֹן וּבָנָיו שֹׁמְרֵי מִשְׁמֶרֶת הַמִּקְדָּשׁ אַהֲרֹן בְּחַד מָקוֹם וּבָנָיו בִּשְׁנֵי מְקוֹמוֹת

	מִמַּאי מִדִּכְתִיב וְהַחֹנִים וּכְתִיב שֹׁמְרִים חוֹנִים לְחוֹד וְשׁוֹמְרִים לְחוֹד

	אֵימָא כּוּלְּהוּ בְּחַד מָקוֹם לְחוֹדֵיהּ לָא סָלְקָא דַּעְתָּךְ מָה מֹשֶׁה בְּחַד מָקוֹם לְחוֹדֵיהּ אַף אַהֲרֹן וּבָנָיו בְּחַד מָקוֹם לְחוֹדֵיהּ

	רַב אָשֵׁי אָמַר מִסֵּיפֵיהּ דִּקְרָא שֹׁמְרִים מִשְׁמֶרֶת לְמִשְׁמֶרֶת




רש"י




	במסיבה. ראיתי בפתרונו של ר' יעקב בר שמעון זצ''ל בכל מדות מוכיח שמסיבה הוא עמוד של בנין שעולין ויורדין בו ע''י גלגול: תחת הבירה. כי היכי דפליגי ר' יוחנן ור''ל בעלמא (יומא דף ב.) גבי בא ושרפו לפני הבירה ואיכא מאן דאמר כל המקדש כולו קרוי בירה שנאמר אל הבירה אשר הכינותי ואיכא מ''ד מקום יש בהר הבית ובירה שמו ה''נ פליגי הכא דלמ''ד כולו בית המקדש היה המחילה הולכת תחת בית המקדש וראשה אחד פתוח ללשכת בית המוקד של מקום חול וראשה האחד פתוח חוץ לעזרה אל מקום הטבילה ואפי' לרבי יוחנן דאמר מחילות שתחת היכל קדש ה''מ בפתוחות לקדש אבל פתוחות להו. הבית אין עליהן קדושת הר הבית וכן מוכח בכיצד צולין בסופו (פסחים דף פו.) ואף על פי שבנויות בקדש ולמ''ד מקום יש בהו. הבית ובירה שמו תחת אותו מקום המחילה נמשכת ולכך עשו מחילה דמחילות לא נתקדשו וזב ובעל קרי משתלח לשתי מחנות חוץ לעזרה והר הבית: והנרות דולקות מכאן ומכאן. במחילה כדי להאיר לו: ומדורה היתה שם. במחילה סמוך לבית הטבילה אחר שטבל מתחמם שם: ובית הכסא של של כבור. וזהו כבודו לפי שיש בו פתח ואדם שנכנס שמה ימצאהו נעול סגור היה חוזר לאחוריו לפי שמבין שיש בו אדם: מצאו הפתח פתוח בידוע שאין בו אדם. ונכנס שם לעשות צרכיו: ירד. לבית הטבילה וטבל ועלה ונסתפג ונתחמם כנגד המדורה והא דתנן במס' מגילה (דף כ.) לא מזין ולא טובלין אלא ביום היינו בחייבי טבילה שצריכין ספירה כמו טמא מת או זב או מצורע וכשיגיע יום ז' וספר מקצתו יטבול דס''ד אמינא הואיל ולילה אחר היום מתחלת הלילה הוי שביעי קמ''ל דלענין טבילה עד דהוי יום דכתיב וספרה לה ז' ימים ימים ולא לילות ונדה ויולדת טבילתן בלילה שהרי כל ז' שלהן הן טמאים הילכך ליל שמיני הן טובלין: בא וישב לו אצל אחיו הכהנים. דאע''ג דעדיין אינו טהור עד שיעריב שמשו דהא טבול יום הוא י''ל דחכמים לא הטריחוהו ללכת ולצאת משם הואיל ולילה הוא עד שיאיר היום דהא דאמרינן טבול יום אל יכנס למחנה לויה מדרבנן ומהכא יש להוכיח על אותה שמועה של יבמות (דף ז:) דהכי פירושו דאמרינן התם מצורע שחל שמיני שלו ערב הפסח וראה קריי בו ביום אמרו חכמים אף על פי שאין טבול יום אחר נכנס זה נכנס מוטב יבא עשה שיש בו כרת וידחה עשה שאין בו כרת רבי יוחנן אמר דבר חורה אפילו עשה אין בו שנאמר ויעמוד יהושפט בחצר החדשה וגו' שחדשו בה דברים ואמרו טבול יום אל יכנס למחנה לויה והכי פירושו דבר תורה ר' יוחנן לא לאפלוגי אתא אלא מפרש מילתא דתנא קמא קאמר הא דאמר ת''ק יבא עשה שיש בו כרת וידחה עשה שאין בו כרת ה''ק מוטב יבא עשה שיש בו כרת פסח וידחה עשה דמדרבנן שאין בו כרת באיסורו ואגב דאיירי בכרת נקט כרת והיינו דקא מפרש דבר תורה דאי ת''ק איירי באיסור שהוא מן התורה לא היה לו לר' יוחנן לומר לך דבר תורה דהא בהא איירי אלא הכי היה לו לומר א''ר יוחנן אפילו עשה אין בו אלא ודאי לפרושי מילתא. ת''ק אתא ועוד דמוכח בכתובות (דף ח.) דר' יוחנן לאו תנא הוא דאמרינן התם אמר רב נחמן אמר רב חתנים מן המנין ואין אבלים מן המנין מיתיבי חתנים ואבלים מן המנין נ תני' קרמית עליה דרב רב תנא הוא ופליג איתמר א''ר יצחק א''ר יוחנן חתנים מן המנין ואין אבלים מן המנין מיתיבי חתנים ואבלים מן המנין ומתח כי תניא ההיא בשורה ואם איתא דר' יוחנן נמי תנא הוא כי היכי דתריץ אליבא דרב רב תנא הוא ופליג היה לו לתרץ אליבא דר' יוחנן ר' יוחנן תנא הוא ופליג אלא ודאי לאו תנא הוא אי נמי אין להוכיח מכאן דאיכא למימר אותו חציה בחול לא היתה הכיפה שוה לקרקע הר הבית וקי''ל בפסחים (דף פה:) דגגין ועליות לא נתקדשו ל''ש גגי עזרה ול''ש גגי ירושלים בקדושת ירושלים: עד שהשערים נפתחים. דלתות העזרה: יוצא והולך לו. דהואיל ולא יעשה עבודה מה יעשה לשם אי נמי אגב חביבותא איקרי ועביד עבודה דומיא דהך דאמרינן בפ''ב דיומא (דף כד:) במה מפיסין רב ששת אומר בבגדי קדש דאי אמרת בבגדי חול אגב חביבותא מיקרי ועביד עבודה: יוצא והולך לו. לביתו למלאכתו דמה יעשה הואיל ולא יעבוד ולקמן נמי אומר שבשעת השתחואה בשעת הקטורת הוה ראש המעמד מעמיד את הטמאים בשער המזרח (ופליגי בה שער הניצוץ אותו הבנין היה בנוי הבנין) ופליגי בה אמוראי בפסחים (דף פב:) חד אומר כדי (לפוש) שכניסת כל העם דרך שם שנכנסים לשם להשתחוות כדלקמן ויודעים שמפני הטומאה הם חדלים ליכנס שם ואלו הטמאים יזהרו לבלתי לטמאות עוד וחד אמר משום חשד שלא יחשידום שמפני מלאכתם הם חדלים ליכנס שם לעבוד עבודה ומעמידם אותם שם כדי שיראו אותם בני אדם ויודעים שמחמת טומאה הם חדלים ולא יאמרו מחמת מלאכה הוא דאם היו שבים לביתם יאמרו העולם מפני ביטול מלאכתם הם שבים: מי שהוא רוצה לתרום את המזבח. כל אותם שרוצים לתרום היו משכימים ושנים וג' בני אדם אין תורמין כי אחד הוא תורם אלא מטילין גורל עי שבא גורל לידו הוא תורם ובסוף מתני' מפרש כיצד תורם את המזבח הילכך קתני מי שרוצה לתרום את המזבח כהנים שרוצים כל אחד ואחד לתרום את המזבח היה מכין את עצמו וטבל קודם שיבא הממונה על הפייסות ומפרש ביומא מה היה שמו ואמרינן במסכת יומא (דף ל.) דאין אדם נכנס לעזרה אפילו טהור עד שיטבול ומפרש התם טעמא: וכי באיזו שעה ממונה. שואל ואח''כ משיב כלומר אנכי מפרש: לא כל העתים שוות פעמים שהוא בא מקרות הגבר. תרנגול בשליש הל. לה לאחר חצות או סמוך לו בין מלפניו בין מלאחריו פעמים קודם פעמים אחר כך לא היה קבע בדבר אבל באמצע הלילה לא יבא: הממונה. על הפייס: בא. מביתו ודפק עליהם בין על שערי הר הבית בין על שערי בית המוקד הפתוח להר הבית והם פותחים לו: אמר להם. לכהנים שבאותו בית אב מי שטבל והכין עצמו לתרומת המזבח יבא ויפייס בכאן בחצי בית המוקד הבנוי בקדש דאין מפילים פייס אלא בעזרה במקום הקדש דבעינן בית אלהים נהלך ברגש כדמפדש במסכת יומא (דף כה.) והפיסו בחצי בית המוקד המקודש: זכה מי שזכה. ואף על גב דשאר פייסות היו בלשכת הגזית כדמפרש ביומא (דף כה.) התם היינו טעמא מפני שאותם כהנים שהיו בעזרה היו קרובים ללשכת הגזית כיון דלשכת הגזית מקרבתו להתם הוי מפייסי אבל הכא כיון דהוו בבית המוקד שעדיין לא ירדו לעזרה ואיכא נמי בבית המוקד מקום מקודש הוו מפייסי התם ובעזרה א''א לפייס דאין נכון לעמוד בעזרה בלא מצנפת כדאמר לקמן (דף ל) הממונה בא ונוטל מצנפת של א' ויודעין כולם שממנו פייס מתחיל א''נ משום דהוי קיימי בכוליאר מסובב אי אפשר דהוו אחוריהם לבית ולקמן לאחר שפייס את סדר תרומת הדשן והגיע זמן עבודת יום שחיטה קתני וירדו להם ללשכת הגזית וטעמא כאשר פירשתי שאותו מקום קרוב להם יותר להפיס: גמ' מנא הני מילי. כלומר מנלן מן הפסוק דבעינן ג' שומרים: אמר קרא והחונים לפני המשכן משה ואהרן ובניו שומרי משמרת הקדש. אהרן ובניו הרי ג' שומרים ולבסוף פריך ואימא כולהו בחד מקום ומתרץ ליה: אמרי אין שימור בעלמא אשכחן דבעי ומיהו מתני' קתני בג' מקומות הכהנים שומרים. פשיטא דשימור בעי כדכתיב קרא מיהו אנן בעינן מנא ה''מ אהא דקתני במתני' דבשלשה מקומות היו כהנים לפני לוים שהרי הפסוק משמע דבהדי הדרי הוו דמשה חשיב בהדי כהנים: אמרי והחונים לפני המשכן קדמה מזרחה משה ואהרן ובניו שומרי משמרת הקדש. כלומר ודאי קרא לא חשיב משה בהרי כהנים ותדע לך מדכתיב החונים בראש הפסוק ש''מ הכי מדריש החונים לפני המשכן קדמה משה ואהרן ובניו שומרים דאם הוה משה עמהן היה לו לכתוב לפני המסכן קדמה משה ואהרן ובניו שומרי משמרת דכולהו כי הדרי הוו: ואימא כולהו בתו מקום. כל שמירת כהנים בחד מקום גזירת המקום הוא שיהא נ' כהנים שומרים יחד שמירה אתת: לא ס''ד כמשה. כלומר ממשה אתה יכול ללמוד שהרי שמירת כהנים הוקשה לשמירת משה לומר לך מה משה בחד מקום שהוא לא הוה שומר עמהם כך אהרן ובניו כל אחד בשמירתו לבדו: רב אשי אמר מסיפיה דקרא. יכול אתה בקל להבין דבעינן ג' מקומות בכהנים וכתיב שומרי משמרת למשמרת הרבה שמירות ואי בחד מקום הוו כולהו א''כ לא הוי אלא שמירה אמת:




תוספות




	אין פירוש לקטע זה




רבינו גרשום

במסיבה מחילה. בא וישב לו אצל אחיו הכהנים לאחר שטבל עד לבקר:



שהשערים נפתחים. כיון שנפתחו יוצא והולך לו חוץ לב' מחנות עד הערב כדין של טבול יום בעל קרי:



מנהני מילי. שהכהנים היו שומרים דאמר והחונים לפני המשכן מה במשכן שומרים הם הכי נמי בבהמ"ק:



אמרי. אין ודאי שימור אשכחן דבעי ואילו קרא כהנים ולויים בהדי הדדי כתיבי דכתב משה ואהרן [ובניו] (וכמו) ומשה הוי לוי ומשמע דגבי הדדי הוי יתבי ואכתי מנלן דבג' מקומות ומנלן דכהנים [בפני עצמן] הכי קאמר והחונים לפני המשכן היינו משה ואהרן ובניו שומרים:



ואהרן בחד מקום ובניו בב' מקומות. ואימא כולהו שומרים בחד מקום לא ס"ד כו':



מסיפיה דקרא. משמע בפירוש ג' מקומות:





פירוש הרא"ש

במסיבה. מחילות עשויות:



תחת הבירה. בית המקדש ולא היה קדוש דבעל קרי משולח חוץ לשתי מחנות כדדרשינן בפסחים [דף סז:] זב ולא כל זב לרבות בעל קרי:



והנרות. היו דולקים במסיבה מכאן ומכאן:



ומדורה. היה שם להסתפג ולהתחמם אחר הטבילה:



ובית הכסא של כבוד. היה שם דתנן במסכת מקוואות בעל קרי שטבל ולא הטיל מים לכשיטול מים טמא ולכך עשו שם בית כסא להטיל מים קודם טבילה:



בא וישב. בלשכת בית המוקד ואע"פ שאין טבול יום נכנס למחנה לויה כדתנן בפ"ק דמס' כלים [מ"ח] החיל מקודש ממנו כו' עזרת נשים מקודשת ממנו שאין טבול יום נכנס לשם. ואפילו טבול יום דשרץ וכ"ש טבול יום דבעל קרי דמשולח חוץ לשתי מחנות. ואין לך קרוב למחנה שכינה יותר מבית המוקד שהיתה שם חציו בקודש. ופר"ת דמעלה דרבנן הן לא גזרו אלא שלא יכנס שם טבול יום אבל אם הוא מבפנים אין זקוק לצאת. והביא ראיה ממסכת סוטה [דף כ.] דקתני התם לא היתה מספקת לשתות עד שפניה מוריקות [כו'] והם אומרים הוציאוה שלא תטמא העזרה. ופריך למימרא דמיתסר ליכנס למחנה לויה והא אמר מר מנין למת שמותר ליכנס למחנה לויה שנאמר ויקח משה את עצמות יוסף עמו ואמר מר עמו במחיצתו ומאי פריך דודאי מדאורייתא שרי אבל מדרבנן אסור. אלא קשיא ליה דהא על טומאה שאירע בפנים לא גזרו. ועוד ראיה מפ"ק דחולין גבי טמא במוקדשין דקאמר מביא סכין ארוכה ושוחט בה ואי טבול יום זקוק לצאת מכל מחנה לויה האיך ישחוט בסכין ארוכה. הילכך צ"ל שבטומאה שאירע בפנים אינו זקוק לצאת. ור"י ז"ל תירץ שלא גזרו אלא על החיל ועזרת נשים הוא שער איתן המשמש כניסה ויציאה לעשות הרחקה לטמאים שלא יקרבו שמה אבל על כל שאר מחנה לויה לא גזרו:



גמ' מה"מ. דבעי שימור במקדש דאמר קרא והחונים וגו' ושמרו ואמרינן בפ"ק דעירובין [דף ב.] משכן אקרי מקדש ומקדש אקרי משכן:



מתניתין קתני בג' מקומות. ונהי דקרא משמע דבעי שימור מיהא בג' מקומות מנלן. ותו פריך ואילו קרא כהנים ולוים בהדדי כתיבי דכתיב משה ואהרן ובניו שומרי משמרת ואנן תנן דכהנים שומרים לבד ולוים שומרים לבד. ומשני דה"ק קרא והחונים לפני משכן קדמה לפני אהל מועד משה ואהרן ובניו שומרי משמרת מדכתיב חונים וכתיב שומרים בתרי לישני משמע דכל חד וחד לחודיה הוה קאי:



אימא כולהו אהרן ובניו בחד מקום. ואכתי בג' מקומות הכהנים שומרים [מנלן] ומשני שומרי משמרת למשמרת:





הגהות יעב"ץ

במפרש ד"ה יוצא והולך לו וכו' מעמיד את הטמאים בשער המזרח כצ"ל:


שם חד אמר כדי לפוש כניסת. נ"ב נ"ל שחסר כאן מלת לביישן וכצ"ל כדי לביישן לפי שכניסת:


שם ד"ה מי שזכה וכו' כיון דלשכת הגזית מקרבא להתם כצ"ל:


שם א"נ משום דהוי קיימי בכולי'. נ"ב שכצ"ל דהוו קיימי כמין בכוליאר מסובב ואי אפשר עיין ביומא דכ"ה ע"א וק"ל:


שם ולקמן לאחר שסיים את סדר כצ"ל:





באר שבע

ובית הכסא של כבוד. נראה לי שמפני כך היה שם בית הכסא כדי שיטיל מים קודם טבילה דתנן בפרק ה' דמקואות ומייתי לה בפ"ק דחולין בעל קרי שטבל ולא הטיל את המים כשיטיל את המים טמא רבי יוסי אומר בחולה ובזקן טמא בילד ובבריא טהור:



ירד וטבל כו'. פירש המפרש והא דתנן במסכת מגילה לא מזין ולא טובלין אלא ביום היינו בחייבי טבילה שצריכין ספירה כמו טמא מת או זב או מצורע כו'. נראה דהקושיא מעיקרא ליתא לפי מה שפירשו התוספות שם במסכת מגילה וביבמות פרק החולץ דהא דתנן לא טובלין ולא מזין אלא ביום לא איירי כלל בטבילת אדם עצמו מפני דהיא ודאי כשרה בלילה אלא מיירי בטבילת אזוב שאינה כשרה אלא דוקא ביום ולהכי נקט טובלין ואח"כ מזין וזה מוכרח דאל"כ קשה הלא תנן בסוף מסכת פרה אין טובלין האזוב בלילה ומזין ביום אבל הוא עצמו טובל בלילה ומזין עליו ביום כו' וכן משמע בירושלמי דמגילה דאמר וטבל והזה מה הזאה ביום אף טבילה ביום כו' וכן פירש ר"ש בסוף מסכת פרה ואפילו לפי פרש"י ור"ת שפירשו המשנה דמגילה דמיירי בטבילת אדם עצמו אין שום מקום לקושיא זו מפני דכתיב ביה קרא מפורש גבי בעל קרי דרשאי לטבול בלילה שנאמר והיה לפנות ערב ירחץ במים:



בא וישב לו אצל אחיו הכהנים כו'. פירש המפרש אע"ג דעדיין אינו טהור עד שיעריב שמשו דהא טבול יום הוא י"ל דחכמים לא הטריחוהו ללכת ולצאת משם הואיל ולילה הוא כו'. משמע מתוך פירושו דביום מיהא אסור לו מדרבנן לישב שם וקשה דא"כ למה פירש אח"כ על יוצא והולך לו דהואיל ולא יעשה עבודה מה יעשה לשם א"נ אגב חביבותא איקרי ועביד עבודה כו' משמע דלולי שיש לחוש אגב חביבותא איקרי ועביד עבודה מותר לו לישב שם דאל"כ למה הוצרך לכל הני טעמי תיפוק ליה שחייב לצאת ביום משום דטבול יום אסור במחנה לויה אם כן יש סתירה מדידיה אדידיה אמנם לי נראה דהקושיא מעיקרא ליתא מכמה טעמים חדא דהא אפילו ביום מותר לו לישב שם מפני שלא גזרו רבנן אלא שלא יכנס אבל אם הוא כבר שם ונטמא בפנים לא גזרו עליו שיצא כיון דמדאורייתא שרי לכנוס שם כמו שכתבו התוספות בהדיא בפ"ק דיבמות ובפסחים פרק כל הפסולין בשם ר"ת ודקדק כן מהכא ומהא דאמרינן בפרק הנשרפין כהן ששימש בטומאה אחיו הכהנים מביאין אותו חוץ לעזרה ומפצחין את מוחו בגיזרין משמע דאין מוציאין אותו אלא חוץ לעזרה שהיא מחנה שכינה וממיתין אותו בעזרת נשים כיון שכבר היה שם ועוד דהא כבר כתבו התוספות שם בשם ר"י דהא דאמרו טבול יום אל יכנס למחנה לויה לא בכל מחנה לויה דמפתח הר הבית עד שער ניקנור קאמר דהא בתוספתא ובספרי ובריש מסכת כלים משמע דשרי בכולהו חוץ מבעזרת נשים ואפילו טבול יום דזבין וזבות אלא בעזרת נשים דסמוך למחצה שכינה קאמר ואע"ג דהכא קאמר בא וישב לו אצל אחיו הכהנים שהיו בבית המוקד ואין לך סמוך למחנה שכינה יותר מבית המוקד שחציה בקדש וחציה בחול מ"מ בעזרת נשים החמירו יותר מבשאר מקומות אע"פ שסמוכים ממש למחנה שכינה לפי שהוא מקום כניסה ויציאה לכל אדם יותר משאר מקומות שדרך שם נכנסין לעזרת ישראל דרך שער ניקנור שהוא שער האיתון המשמש כניסה ויציאה כדתנן במדות וכן כתבו התוספות בשם ר"י בפ"ק דחולין בדבור המתחיל שמא נגע בבשר כו' וז"ל דלא החמירו לומר טבול יום אל יכנס במחנה לויה אלא בעזרת נשים שהוא מקום כניסה ויציאה אבל בשאר מקומות יכול ליכנס עד סמוך למחנה שכינה ממש ע"כ והא דקתני יוצא והולך לו הוא מאותן טעמים שכתב המפרש שהבאתי. כנ"ל:



משכים וטובל. פירש ר"ע מברטנורה ז"ל משכים וטובל שלא היה אדם נכנס לעזרה לעבוד עבודה אפילו טהור עד שהוא טובל כו'. לאו דוקא לעבוד עבודה אלא אפילו בלא עבודה רק שנכנס לעזרה כדאיתא בהדיא בירושלמי דיומא בפרק אמר להם הממונה על המשנה דקתני אין אדם נכנס לעזרה לעבודה אפילו טהור עד שיטבול לא סוף דבר לעבודה אלא אפילו שלא לעבודה וכן מוכח שם בגמרא דידן אלא ר"ע נקט לשון המשנה דיומא שהבאתי כיון דבאמת איירי הכא שנכנס לעזרה לעבוד עבודה דהיינו לתרום את המזבח:



וכי באיזו שעה הממונה בא כו'. פירש המפרש שואל ואח"כ משיב כלומר אנכי מפרש לך לא כל העתים שוות כו' וצריך פירוש לפירושו כלומר מי איכא זמן קבוע לביאת הממונה דאמרת שהיה משכים וטובל קודם ביאת הממונה אלא ודאי לא היה זמן קבוע לביאתו שלא כל העתים שוות כו' והלכך מי שהיה רוצה לתרום היה משכים כל מה שהיה יכול:



מקריאת הגבר. פירש המפרש קריאת התרנגול ואינו מוכרח כי יש מפרשים דהיינו קריאת כהן ששמו גביני שהיה מכריז בכל בקר קודם עלות השחר בבית המקדש עמדו כהנים לעבודתכם כו' ומצינו שני הפירושים בפ"ק דיומא לא היתה קריאת הגבר מגעת עד שהיתה עזרה מלאה מישראל מאי קריאת הגבר רב אמר קרא גברא רב שילא אמר קרא תרנגולא תניא כוותיה דרב גביני כרוז מהו אומר עמדו כהנים לעבודתכם ולוים לדוכנכם כו' תניא כוותיה דרב שילא היוצא לדרך קודם קריאת הגבר דמו בראשו כו':



אמר להן מי שטבל יבא ויפיס סדר הפייס ומעשהו מפורש בפ' שני דיומא ומייתי קצת לקמן בפרקין הממונה אומר להן הצביעו ומה הן מוציאין אחת או שתים ואין מוציאין גודל במקדש ופרש"י הצביעו הוציאו אצבעותיכם כל אחד יראה אצבעו ומקיפין ועומדין בעגולה בא הממונה ונטל מצנפת מעל ראש של אחד מהן וממנו פייס מתחיל למנות ומוציא כל אחד ואחד אצבעו למנין והממונה אומר כל שהמנין כלה בו הוא זוכה ומוציא מפיו מנין מאה או ששים הרבה יותר משהיו שם הכהנים ומתחיל למנות מזה שנטל מעל ראשו המצנפת וסובב והולך ומונה וחוזר חלילה עד סוף המנין ומי שהמנין כלה בו הוא הזוכה וכן לכל הפייסות ואין מוציאין גודל במקדש בגמרא מפרש מפני הרמאין כשיקרב המנין לכלות ויביט למי יכלה יוציא זה העומד לפניו שתי אצבעות כדי שימנה בשני בני אדם וימהר המנין לכלות בו והממונה לא יבין לפי שאדם יכול להרחיק הגודל מן האצבע הרבה ונראין כאצבעות שני בני אדם ע"כ. ומצאתי כתוב בשם הריטב"א שכתב בשם התוספות שהממונה שנוטל המצנפת לא היה יודע סך המנין והאומר המנין לא היה יודע ממי נטל המצנפת ע"כ, ועדיין צריכין אנו למודעי לאיזה צד הפייס מהלך אי לימין אי לשמאל ויגעתי ולא מצאתי כלום בגמרא דידן לבד בירושלמי דיומא פרק בראשונה מצאתי דפליגי בזה אמוראי וז"ל כיצד היה הפייס מהלך מימין לשמאל אמר רבי בון בר חייא מן מה דתני מי שזכה בקטורת אמר לזה שעל ימינו אוף את למחתה הדא אמרה לימין הפייס מהלך תלמידי דרבי יונה בשם רבי חילפי הביני לשמאל הפייס מהלך הזוכה זוכה לימין מוטב שיזכה למי שעבר עליו הפייס ב' פעמים מזה שלא עבר עליו הפייס אלא פעם א' בלבד:



מנא הני מילי כו'. מה שיש לדקדק כאן כתבתי לעיל ופירשתי כל הסוגיא:



מיהו מתניתין קתני כו'. קצת קשה זה הלשון דהא והלוים בכ"א מקום לא קתני כלל במתניתין במסכתא זו אלא במסכתא אחרת במדות ומייתי לה לקמן בגמרא תנן התם כו' ועיקר הקושיא היא מן והלוים בכ"א מקום א"כ איך יצדק לומר מיהו מתניתין קתני כו'. ושמא אין זה אלא טעות דלוג סופרים וראוי להיות כתוב במשנה והלוים בעשרים ואחד מקום וכן נראה מדברי המפרש לעיל במשנה מדכתב וז"ל וכ"ד שומרים בכ"ד מקומות נפקא לן בגמרא כו'. כנ"ל:



והלוים בכ"א מקום. היינו בשלשה מקומות שהיו הכהנים שומרים למעלה והלוים שומרים עמהם שם למטה ועוד י"ח מקומות שומרים לוים לבדם כך מצאתי כתוב בפסקי תוספות דמסכת זו ובמסכת מדות. ולי נראה שהוא טעות גדול שהרי משנה שלמה שנינו בריש מדות ומייתי לה לקמן בשלשה מקומות הכהנים שומרים בב"ה בבית אבטינס כו' והלוים בכ"א מקום וקא חשיב להו להני כ"א מקום שהלוים היו שומרים לבדם בין שער ופנה דהר הבית ודעזרה ואחד לשכת הקרבן ואחד לשכת הפרוכת ואחד לאחורי בית הכפורת ופריך הגמרא ורמינהו שבעה שערים היו בעזרה וכו' ומשני תרי מינייהו לא צריכי שימור ופי' המפרש לא צריכי שימור לוים דהא כהנים בשלש שמרי להו ומאי ניהו שער בית המוקד ושער בית הניצוץ וכו' וכ"כ הרמב"ם בסוף הלכות בית הבחירה ש"מ בהדיא שהלוים לא היו שומרים כלל למטה בשלשה מקומות שהיו הכהנים שומרים דא"כ אף אלו תרי מינייהו צריכי שימור ועוד דאם כן היו בין הכל כ"ז מקומות ואנן ילפינן לקמן מקרא שלא היו בין הכל רק כ"ד מקומות דהיינו ג' מקומות שהיו הכהנים שומרים לבדם וכ"א מקום שהיו הלוים שומרים לבדם וכן משמע בהדיא מהא דקאמר לקמן תלתא מינייהו דכהנים וכ"א דלוים ונראה לי דהמשנה דמדות הטעהו דקתני שער הניצוץ כמין אכסדרה היה ועליה בנויה על גבה שהכהנים שומרים מלמעלה והלוים מלמטה ועלה על דעתו דשמירת לוים מוסבה על בנין שער הניצוץ ומשם למד דהוא הדין בבית אבטינס ובבית המוקד היו הלוים שומרים למטה אבל כבר נשמר מזה הטעות רבינו שמעיה ז"ל בריש מדות ופירש דשמירת לוים אינה מוסבה על בנין שער הניצוץ אלא קאי על כ"א מקום שהיו הלוים שומרים לבדם וכן פירש המפרש ולאפוקי מהסמ"ג שכתב שהלוים היו שומרים בג' מקומות שהיו הכהנים שומרים והיו נמי שומרים בכ"א מקום לבדם:



מסיפיה דקרא שומרים משמרת למשמרת. פירוש המפרש מגומגם מאד והעיקר כיון דכתיב ג' שמירות בקרא דהיינו שומרים משמרת למשמרת זה הוא רמז לשלש משמרות בג' מקומות:





שערי תורת בבל

(כו א פירוש) ד"ה לא כל העתים וכו' מקרות הגבר תרנגול בשליש הלילה לאחר חצות.—כ"ה דעת רה"ג (מובא באשכול ח"א סי' ב) וכ"ה בתוס' הרא"ש ברכות (ג א) בשם ר' ברזילי (היינו ר' יהודה בר ברזילי אלברגלוני בספר העתים שלו)*וברור אצלי דשם כתב זה בשם רה"ג., אבל לא כן היא דעת הרמב"ם בפיה"מ כאן שכתב "קרוב לעלות השחר", וכ"כ בהל' תמידין פ"ב הי"א (וע"ש בל"מ).

